इस आइड‍िया को देखने के बाद सोशल मीडिया यूजर्स जम कर एक से बढ़ कर एक मजाकिया और व्‍यंगात्‍मक कमेंट कर रहे हैं। कई लोगों ने तो इसे घोस्‍ट फैशन शो यानी भूतिया फैशन शो का नाम दे दिया है क्‍योंकि इसमें कोई भी इंसान रैंप पर वॉक नहीं कर रहा था बल्‍कि ड्रोंस पर टंगे कपड़े और बैग्‍स जैसी ऐसेसरीज यहां से वहां उड़ते दिखाई दे रहे थे। डेली मेल में छपी खबर के अनुसार लोगों ने महिलाओं को मॉडलिंग ना करने देने और उनकी जगह ड्रोन का इस्‍तेमाल करने के विचार की काफी निंदा भी की है। खास बात ये थी की इस शो को सही तरह से चलाने के लिए बैक स्‍टेज काफी सारा काम महिलायें ही संभाल रही थीं।